Document ID: 32005D0242

KOMISIJAS LĒMUMS
(2005. gada 16. marts)
par Kopienas finansiālo ieguldījumu Vācijā un Somijā, lai stiprinātu to inspekcijas infrastruktūras trešo valstu izcelsmes augu un augu produktu fitosanitārajām pārbaudēm
(izziņots ar dokumenta numuru K(2005) 674)
(Autentisks ir tikai teksts somu, vācu un zviedru valodā)
(2005/242/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ieviešanu, kas kaitīgi augiem vai augu produktiem, un pret to izplatību Kopienā (1), un jo īpaši tās 13.c) panta 5. punktu,
tā kā:
(1)
Direktīva 2000/29/EK paredz Kopienas finansiālā ieguldījuma piešķiršanu dalībvalstīm, lai stiprinātu inspekcijas infrastruktūras trešo valstu izcelsmes augu un augu produktu fitosanitārajām pārbaudēm.
(2)
Somija un Vācija ir izstrādājusi katra savu programmu, lai stiprinātu to inspekcijas infrastruktūras trešo valstu izcelsmes augu un augu produktu fitosanitārajām pārbaudēm. Šīs valstis ir iesniegušas pieteikumu par Kopienas finansiālo ieguldījumu šajās programmās saskaņā ar Komisijas 2002. gada 11. jūnija Regulu (EK) Nr. 998/2002, ar ko nosaka sīki izstrādātas normas, kā īstenot noteikumus par Kopienas finanšu iemaksu piešķiršanu dalībvalstīm, lai stiprinātu inspekcijas infrastruktūras augu veselības pārbaudēm attiecībā uz augiem un augu valsts produktiem, kas ievesti no trešām valstīm (2).
(3)
Vācijas un Somijas iesniegtā tehniskā informācija bija pietiekama, lai Komisija varētu rūpīgi un vispusīgi novērtēt situāciju. Komisija ir sagatavojusi atbilstošo pārbaudes vietu nostiprināšanas programmu sarakstu, kurā detalizēti norādīta Kopienas ierosinātā finansiālā ieguldījuma summa katrai programmai. Šo informāciju pārbaudīja arī Pastāvīgā augu veselības komiteja.
(4)
Katra šajā sarakstā iekļautā programma, lai to apstiprinātu, tika novērtēta atsevišķi. Komisija secināja, ka ir izpildīti nosacījumi un kritēriji Kopienas finansiālā ieguldījuma piešķiršanai, kas izklāstīti Direktīvā 2000/29/EK un Regulā (EK) Nr. 998/2002.
(5)
Tādējādi ir lietderīgi piešķirt Kopienas finansiālo ieguldījumu, lai segtu šo programmu izdevumus Somijā un Vācijā.
(6)
Šajā lēmumā paredzētie pasākumi ir saskaņā ar Pastāvīgās augu veselības komitejas atzinumu,
IR PIEŅĒMUSI ŠO LĒMUMU.
1. pants
1. Ar šo apstiprina Kopienas finansiālā ieguldījuma piešķiršanu, lai segtu izdevumus, kas Vācijai rodas saistībā ar tās programmu pārbaudes vietu nostiprināšanai.
2. Ar šo apstiprina Kopienas finansiālā ieguldījuma piešķiršanu, lai segtu izdevumus, kas Somijai rodas saistībā ar tās programmu pārbaudes vietu nostiprināšanai.
2. pants
1. Lēmuma 1. pantā paredzētā Kopienas finansiālā ieguldījuma kopējā summa ir EUR 94 470.
2. Kopienas finansiālā ieguldījuma maksimālais apmērs attiecīgajām dalībvalstīm ir šāds:
a)
Vācijai: EUR 36 875;
b)
Somijai: EUR 57 595.
3. Kopienas maksimālais finansiālais ieguldījums katrai pārbaudes vietu nostiprināšanas programmai ir noteikts pielikumā.
3. pants
Kopienas finansiālo ieguldījumu katrā pielikumā minētajā programmā izmaksā tikai tādā gadījumā, ja:
a)
attiecīgā dalībvalsts ir iesniegusi Komisijai attiecīgu dokumentāciju, kas apliecina programmā uzskaitīto ierīču un/vai iekārtu pirkšanu un/vai uzlabošanu;
b)
attiecīgā dalībvalsts ir iesniegusi Komisijai Kopienas finansiālā ieguldījuma maksājuma pieprasījumu saskaņā ar Regulas Nr. 998/2002 3. panta noteikumiem.
4. pants
Šis lēmums ir adresēts Somijas Republikai un Vācijas Federatīvajai Republikai.
Briselē, 2005. gada 16. martā

Labels: 18
15
6